钦定古今图书集成/理学汇编/文学典/第236卷 > 《吴兢乐府古题要解》 > 《乌夜啼》
## 钦定古今图书集成/理学汇编/文学典/第236卷 > 《吴兢乐府古题要解》 > 《乌夜啼》

右宋临川王义庆造也。宋元嘉中，徙彭城王义康于
豫章郡，义庆时为江州，相见而哭。文帝闻而怪之，征
还宅，义庆大惧。妓妾闻乌夜啼，叩斋阁云：“明日应有
赦。”及旦，改南兖州刺史，因作此歌。故其和云：“笼窗窗
不开，夜夜望郎来。”亦有《乌栖曲》，不知与此同否。